**OSNOVNA ŠKOLA ERNESTINOVO**

**Br. zapisnika 5./2016.**

**Z A P I S N I K**

sa sjednice Školskog odbora Osnovne škole Ernestinovo, Ernestinovo, održane 25. svibnja 2016. godine s početkom u 17:00 sati u prostorijama Škole u Ernestinovu.

**Sjednici su nazočni:** Sandra Vitaić, Ingrid Denich, Siniša Roguljić, Biserka Dimić, Zdenka Đurišić i Davor Burazin ( 6 članova Školskog odbora)

**Sjednici nisu nazočni**: Igor Matovac ( 1 član Školskog odbora)- opravdano

**Ostali nazočni:** Jelena Knežević, tajnik škole

Ravnatelj škole, Damir Škrlec, opravdano odsutan

Davor Burazin, predsjednik Školskog odbora, otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Za ovu sjednicu predlaže sljedeći

**D n e v n i r e d:**

1. Usvajanje Zapisnika s prethodne sjednice školskog odbora
2. a) Otvaranje prijava kandidata na Natječaj za izbor i imenovanje ravnatelja škole i utvrđivanje ispunjavaju li kandidati uvjete natječaja

b) Utvrđivanje liste kandidata za ravnatelja škole

1. Razno

Jednoglasno se usvaja predloženi dnevni red.

**Ad.1.)** Jednoglasno je usvojen zapisnik s četvrte sjednice Školskog odbora održane 13. svibnja 2016. godine.

**Ad.2.) a)**Odlukom Školskog odbora Osnovne škole Ernestinovo, Ernestinovo, od 13. svibnja 2016. godine ,Natječaj za izbor i imenovanje imenovanje ravnatelja škole objavljen je u Glasu Slavonije 16. svibnja 2016. godine. Rok za podnošenje prijava bio je 8 dana od dana objave natječaja. Natječaj je trajao do 24. svibnja 2016. godine.

Na raspisani natječaj podnesena je jedna prijava. Urudžbiranu i neotvorenu prijavu tajnica je predala predsjedniku Školskog odbora. Predsjednik Školskog odbora, Davor Burazin, prije otvaranja prijave, utvrdio je da je prijava zaprimljena u zatvorenoj omotnici, da je urudžbirana s datumom primitka 23.5.2016.

Predsjednik Školskog odbora otvorio je prijavu na natječaj koju je podnio kandidat:

1. **Damir Škrlec,** prof. tjelesne kulture, iz Zlatne Grede br. 9, 31309 Zlatna Greda. Pročitao je pismenu prijavu na natječaj i životopis kandidata . Uz prijavu kanidat je priložio i ostalu potrebnu dokumentaciju, sve u izvorniku ( diplomu o stečenoj VSS spremi Pedagoškog fakulteta u Osijeku br. 1266/1985., domovnicu, potvrda u svrhu oslobađanja od polaganja stručnog ispita, potvrda o stažu osiguranja HZMO, uvjerenje o nekažnjavanju ). Kandidat je priložio i sažetak dosadašnjeg rada na poslovima ravnatelja OŠ Ernestinovo od 1. rujna 2003.

Treći mandat ističe mu 31. kolovoza 2016. godine.

Školski odbor utvrđuje da kandidat ispunjava propisane uvjete natječaja.

**b)** Na temelju članka 59.a stavka 2 Statuta OŠ Ernestinovo, Školski odbor OŠ Ernestinovo, jednoglasno utvrđuje

**Listu kandidata za izbor i imenovanje ravnatelja škole** koji ispunjavaju uvjete natječaja i čija je prijava dostavljena u propisanom roku (prema abecednom redu prezimena)

kandidat je:

1. Škrlec, Damir

Po jedan primjerak liste kandidata predsjednik ŠKO predaje članovima ŠKO i to predstavnicima Učiteljskog vijeća, Vijeća roditelja i predstavniku radnika škole.

U roku od osam (8) dana od ove sjednice sazvat će se i održati sjednice Učiteljskog vijeća, Vijeća roditelja i Skupa radnika na kojima će se provesti glasovanje za izbor i imenovanje ravnatelja škole.

**Ad.3.)** Pod razno nije bilo predložene teme.

Sjednica Školskog odbora završena je u 17:30 sati.

**Zapisničar: Predsjednik Školskog odbora:**

Jelena Knežević Davor Burazin